वरुण धवन को 'फादर्स डे' पर पिता डेविड धवन ने लगाया थप्पड़, वायरल हुआ Video  
वरुण धवन ने डेविड धवन के साथ शेयर किया वीडियो
वीडियो में डेविड धवन ने अपने बेटे को मारा थप्पड़
वरुण धवन ने वीडियो पर लिखा 'बाप बाप होता है'
बॉलीवुड एक्टर वरुण धवन (Varun Dhawan) वैसे तो इन दिनों अपनी फिल्म की शूटिंग में बिजी हैं, लेकिन वह अक्सर सोशल मीडिया पर एक्टिव दिखाई देते हैं. वरुण धवन (Varun Dhawan) आए दिन अपने इंस्टाग्राम या दूसरे सोशल मीडिया अकाउंट पर अपनी फोटो और वीडियो शेयर करते दिखाई देते हैं. बीते दिन फादर्स डे के खास मौके पर भी वरुण धवन (Varun Dhawan) ने अपने पिता डेविड धवन (David Dhawan) के साथ इंस्टाग्राम पर एक वीडियो शेयर किया. खास बात तो यह रही कि वीडियो में डेविड धवन वरुण धवन (Varun Dhawan) को चांटा मारते नजर आ रहे हैं. इसके साथ ही दोनों साथ में मस्ती करते भी दिखाई दे रहे हैं. वरुण धवन (David Dhawan) का वीडियो आए कुछ ही देर हुई थी कि वह सोशल मीडिया पर वायरल भी हो गई. 

#HAPPYFATHERSDAY. Baap baap hota hain. I feel most loved when my dad slaps me with love what about u
A post shared by  Varun Dhawan (@varundvn) on Jun 15, 2019 at 8:50pm PDT

'स्टूडेंट ऑफ द ईयर' से बॉलीवुड में एंट्री करने वाले वरुण धवन (Varun Dhawan) ने 'फादर्स डे' कि दिन अपने पिता के साथ वीडियो साझा करते हुए अपनी भावनाएं भी बताईं. इंस्टाग्राम पर वीडियो पोस्ट करते हुए वरुण धवन ने लिखा 'बाप बाप होता है, मुझे सबसे ज्यादा प्यार तब महसूस होता है, जब पापा मुझे प्यार से थप्पड़ मारते हैं. आपका क्या ख्याल है?' वरुण धवन की इस वीडियो में डेविड धवन प्यार से वरुण धवन को थप्पड़ मारते दिखाई दे रहे हैं, साथ ही वीडियो देखकर ऐसा लग रहा है मानों डेविड धवन  (David Dhawan) अपने बेटे से मजाक कर रहे हों. वरुण धवन के इस वीडियो पर कई बॉलीवुड कलाकारों ने भी कमेंट किया. बॉलीवुड एक्टर राजपाल यादव ने उनकी फोटो पर कमेंट करते हुए कहा 'डेविड सर के थप्पड़ में भी बहुत प्यार रहता है.' वहीं एक्ट्रेस प्राची शाह ने कहा 'यह बहुत प्यारा है.'


बता दें कि बॉलीवुड एक्टर वरुण धवन  (Varun Dhawan) इन दिनों अपनी अपकमिंग फिल्म 'स्ट्रीट डांसर' की तैयारी में लगे हुए हैं. इस फिल्म में उनके साथ शक्ति कपूर की बेटी और बॉलीवुड एक्ट्रेस श्रद्धा कपूर नजर आएंगी. वरुण धवन की यह फिल्म भी एबीसीडी 2 की तरह डांस पर आधारित है.

A new world #streetdancer3d
A post shared by  Varun Dhawan (@varundvn) on May 15, 2019 at 9:37pm PDT

फिल्म में श्रद्धा कपूर और वरुण धवन के अलावा ही नोरा फतेही, राघव जुयल, पुनीत पाठक, शक्ति मोहन, धर्मेश येलांदे, अपारशक्ति खुराना और प्रभुदेवा जैसे कलाकार भी मुख्य भूमिका अदा करते नजर आएंगे. रेमो डीसूजा के निर्देशन में तैयार हो रही यह फिल्म 24 जनवरी, 2020 तक रिलीज होगी.